Sezairi Sezali

Sezairi Sezali (lahir 6 Ogos 1987) atau lebih dikenali sebagai SEZAIRI ialah seorang penyanyi-penulis lagu dan pemuzik Singapura. Beliau meraih kejayaan menerusi Singapore Idol musim ke-3, memenangi pertandingan pada 2009.

Sezairi menandatangani kontrak bersama label utama, Sony Music Entertainment pada 2015. Pada tahun 2016, beliau melancarkan EP senamanya. Pada 30 Januari 2020, beliau melancarkan EP terbaharu, Undertones.

 Kehidupan awal 
Sezairi mula tertarik dengan muzik sejak berusia 5 tahun. Lagu pertama ialah "Isabella", yang dipopularkan oleh kumpulan rock Malaysia, Search pada 90-an. Pada usia 14 tahun, beliau memetik gitar untuk mengiringi nyanyiannya. Ini menyebabkan beliau menubuhkan kumpulan Juxtapose yang mana beliau berkhidmat sebagai ketua kumpulan. Bersama kumpulan itu, Sezairi mampu menunjukkan kemahiran sebagai pemuzik, dan juga sebagai penulis lagu. Ini membantu beliau membuat persiapan untuk menyertai pertandingan nyanyian televisyen kebangsaan, Singapore Idol, pada 2009.

 Kehidupan peribadi 
Sezairi melangsungkan perkahwinannya dengan teman wanitanya, Syaza Qistina Tan pada 23 Januari 2016. Majlis telah dihadiri oleh 150 tetamu dan diadakan di Timbre Music Academy Hall in Old Parliament Lane, dengan senarai tetamu terdiri daripada mereka yang bergiat aktif di dunia hiburan, termasuk ahli kumpulan The Sam Willow, Benjamin Kheng, rapper Sheikh Haikel dan Kevin Lester.

Pada Ogos 2016, majlis jamuan perkahwinan diadakan di SAF Yacht Club di Changi bagi meraikan pernikahan Sezairi bersama isterinya. Ahli-ahli kumpulan muzik turut kelihatan di majlis, termasuk The Sam Willows, 53A, komposer Jeremy Monteiro dan juruhebah radio 987FM Tabitha Nauser merupakan pengiring perkahwinan. Pelawak Fakkah Fuzz ialah emcee untuk majlis itu dan penyanyi-penulis lagu Charlie Lim menyanyikan lagu untuk pasangan Sezairi dan Syaza.

 Kerjaya 
Pada tahun 2009, Sezairi mengambil bahagian dalam musim ketiga rancangan pertandingan nyanyian televisyen seluruh negara, Singapore Idol dan dinobatkan sebagai juara. Beliau melancarkan album studio sulungnya, Take Two pada Jun 2010, menerima ulasan positif. "Broken" telah dikeluarkan sebagai single pertama album ini, merupakan lagu Asia terbaik 2010 di 987FM, sebuah stesen radio Singapura.

Beliau menandatangani kontrak bersama Sony Music Singapura pada 2014 dan melancarkan EP senamanya, SEZAIRI, menampilkan single pertama, "Fire To The Floor".

Pada 30 Januari 2020, beliau melancarkan EP kedua, Undertones, menampilkan lagu balada "It’s You". Lagu ini telah melepasi 10 juta pendengar secara dalam talian dan telah menerima pensijilan EMAS sejak dikeluarkan. "It’s You" telah tersenarai dalam senarai Apple Music’s Best of 2018: Editors’ Picks Global Playlist, yang mana ia menduduki tangga ke-3 antara lagu yang paling dikenali.

Sezairi juga berkecimpung dalam bidang lakonan, dengan penampilan pertama lakonannya dalam filem drama cereka sejarah Singapura, 1965, dan dalam pantomim December karya W!LD RICE, The Emperor's New Clothes.

Filemografi

Filem
TahunTajukPerananCatatanRuj. 2015  1965  Adi  Filem sejarah Singapura arahan Randy Ang dan Daniel Yun  

 Diskografi 

 Album 

 EP 

Anugerah dan pencalonan
 Tahun Badan Pemberi Anugerah Kategori Karya Keputusan Ruj.2009Singapore Idol Musim 3Singapore Idol Musim 3Dirinya sendiri 2015Anugerah Planet Muzik 2015Lagu Kolaborasi Terbaik"Jangan Coba Berlari" 

 Rujukan 

Pautan luar




Kategori:Kelahiran 1987
Kategori:Orang hidup
Kategori:Orang Singapura berketurunan Melayu
Kategori:Muslim Singapura
Kategori:Orang dari Singapura
Kategori:Penyanyi lelaki Singapura